**Отчет**

**за дейността на НЧ „Просвета-1907“ село Ръжево Конаре през 2020 г.**

Докладът за дейността на НЧ „Просвета-1907“ село Ръжево Конаре отчита изпълнението на Годишната програма за развитие на читалищната дейност, разработена в изпълнение на Закона на народните читалища.Основните направления и приоритети в читалищната дейност са регламентирани и произтичат от Закона за народните читалища, общинската културна политика, осъществявана на основата на съществуващата нормативна уредба и чрез изпълнението на културния календар за 2020 година.

Основни цели, които си постави читалището през отчетния период са:

- Отстояване на позицията на културно-масовото средище;

- Съхраняване на народните обичаи и традиции;

- Развитие и подпомагане на самодейното художествено творчество;

- Опознаване, поддържане и обогатяване на материалната база.

1. Организация на читалищната дейност

На 25.02.2020 г. се проведе редовно Общо отчетно-изборно събрание, на което бяха

преизбрани членовете на читалищното настоятелство и на проверителната комисия,

които поеха функциите си за нов управленски мандат.

**СПИСЪК НА**

 Читалищното настоятелство и Проверителната комисия на НЧ „Просвета-1907“ село Ръжево Конаре.

**Читалищно настоятелство:**

Станьо Асански – Председател, Ирина Жекова-секретар, Иван Шиков, Станислав Инджов, Стефка Вичева, Йовка Качева, Атанаска Минкова. Проверителна комисия: Ралица Борисова - Председател. членове: Камелия Йотовска и Таня Поборникова.

1. Библиотечната дейност на читалището :

- Библиотеката работи в съответствие с призванието си да създава връзки между хората и дава достъп до четене на книги.

През 2020 година на библиотеката при НЧ“ Просвета-1907“ бяха дарени около 100 книги от жители на селото .

Със съдействито на кмета на с. Ръжево Конаре г-н Димитър Гинов получихме нови енциклопедии и книги дарени от различни издателства.

Библиотечният фонд наброява 8767 библиотечни единици.

 За 2020 година са регистрирани общо 82 читатели, от които 42 деца, през периода на лятната ваканция

 Целта на читалищната библиотека през 2020 година бе да привлече нови читатели и да приобщи децата към книгите.

През 2020година библиотеката при читалището работи, така че да дава достъп на читателите до библиотечния фонд в удобно за тях време.

Книжният фонд се поддържа в добро състояние.

1. Читалищни състави и дейности:

 **СЪСТАВИ:**

В момента към Читалището работят 5 самодейни състава, клубове и формации с около

50 участници:

1. Вокална група „Детелина“ с ръководител г-жа Радка Сейменска.

2. Група за автентичен фолклор „ С песните на баба“ с ръководител г-жа Ивана Великова.

3. Карате Клуб „Сейшин“ с ръководител г-н Иван Шиков.

4. Танцова формация Майсторите с ръководител г-н Петър Стефанов.

5.Школа по изобразително изкуство с ръководител г-жа Кондакова.

1. КУЛТУРНО-МАСОВА ДЕЙНОСТ

1.На 21 януари – чествахме деня на родилната помощ /бабинден/

2.На 19 февруари почетохме 147 години от гибелта на Васил Левски с децата от ДГ „Никола Инджов“ и учениците от ОУ „Христо Ботев“ с. Ръжево Конаре.

3. През месец февруари проведохме Мартенски благотворителен базар, средствата бяха дарени на ОУ „Христо Ботев“ село Ръжево Конаре.

4. На 03 март отбелязахме 142 години от освобождението на България с поздравителни флаери които с помощта на деца раздадохме по домовете на жителите на с. Ръжево Конаре.

5. На 11 април Мария Станджикова и Стоилка Чилова отправиха видео поздрав към жителите на село Ръжево Конаре с видеоклип на фейсбук страницата ни с традиционни български песни свързани с Цветница и Лазаровден.

6.На 19 април отбелязахме Великден с импровизирано видео с песни и танци, предвид създалата се епидемична обстановка в страната с помощта на нашите малки участници от с. Ръжево Конаре на фейсбук страницата на НЧ „Просвета-1907“.

7. На 24 май чествахме празника на българската просвета и култура и славянската писменост.Концерта отново бе излъчен на страницата на читалището ни. Във видеото участваха децата от ДГ „Никола Инджов“ , учениците от ОУ „Христо Ботев“ и Стоилка Чилова-ученичка в музикалното училище гр.Пловдив.

8. Седмицата преди 1 ноември посветихме на писателите на нашето време , отново на фейсбук страницата на читалището, в продължение на 7 дни представяхме писателите на с. Ръжево Конаре и техните произведения.

9. На 1 ноември предвид продължаването на епидемичната обстановка в страната, НЧ „Просвета-1907“ отново представи на своите жители видео-концерт посветен на народните будители. С песни и стихотворения нашите деца отправиха поздрав към жителите на село Ръжево Конаре.

10.През месец декември украсихме и „запалихме“ светлините на коледното дърво в центъра на селото , за да зарадваме малки и големи с малко светлинка в тези трудни времена на пандемия.

1. Финансова дейност:

Тримесечните заседания на читалищното настоятелство бяха провеждани редовно. Финансовите разходи бяха одобрявани от Читалищното настоятелство. Проверявани бяха финансовите документи, които се описваха в отчет и се предаваха в Община Калояново . Всички разходи са обезпечени с финансови документи. Читалищното настоятелство проведе заседание, на което са присъствали и членове на проверителната комисия. Съставен е протокол, оформен по напред и подписан от председателя и членовете. През 2020 година беше извършен частичен ремонт на покрива на сградата на читалището със средства отпуснати от общината. Читалищната сграда се нуждае от доста голям ремонт . За всичко това са необходими много средства, но читалищното настоятелство не разполага с такива.

1. Изводи и перспективи за бъдеща работа:

През изминалата година се опитахме да свършим много дела. Една част реализирахме,друга не успяхме. Някои неща свършихме добре, други не толкова.Но сме благодарни на всеки един, който се включи в нашите инициативи, всеки, който дари от своето време, от своите умения, от своята дарба и ентусиазъм, защото всички ние работим за името на с. Ръжево Конаре. И вярваме, че въпреки трудностите, ще съумяваме и успяваме да вярваме в себе си и да правим нашия малък свят по-красив.

Основните амбиции, които си поставяме за в бъдеще, са следните:

• Да търсим допълнително финансиране за реализиране на инициативите;

• Да повишаваме качеството на предлаганите продукти, като се стремим да привличаме

професионалисти за методическа помощ;

• Да приобщаваме повече млади хора и деца;

• Да търсим сътрудничество и обмен на опит с други институции;

• Да намаляваме разграничаването на културните състави в нашето общество.

• В работа си всички ние служителите му, Читалищното настоятелство, Проверителната комисия, ръководителите на състави, самодейците и всички, съпричастни към читалищното дело де се стремим да го утвърждаваме като реална културно – просветна институция, където място има за всеки.

Изготвил :

ИРИНА ЖЕКОВА – СЕКРЕТАР